# Burin (Nablus)

Burin (àrab: بورين, Būrīn) és un vila palestina de la governació de Nablus, a Cisjordània, al nord de la vall del Jordà, 7 kilòmetres al sud-oest de Nablus. Segons l'Oficina Central Palestina d'Estadístiques tenia 2.800 habitants en 2008.

## Història

En els segles xii i xiii, en l' època dels croats, Burin va ser habitada per musulmans, segons Ḍiyāʼ al-Dīn. El fundador de la família Banu Ghawanima va néixer a la vila en 1166. En 1176 una part dels delmes de la vila eren gestionats per l'Església de Mont Sió, però no hi ha evidències que es cobressin mai.

### Època otomana

Burin fou incorporada a l'Imperi Otomà en 1517 amb tot Palestina, i en 1596 va aparèixer als registres d'impostos com a part de la nàhiya de Jabal Qubal del liwà de Nablus. Tenia una població de 120 llars i 5 solters, tots musulmans. Els vilatans pagaven impostos sobre el blat, l'ordi, collites d'estiu, olives, cabres i ruscs, i una premsa d'olives o raïm.
En 1882 el Survey of Western Palestine del Fons per a l'Exploració de Palestina va descriure Burin com a «gran vila en una vall, amb una deu al mig i unes poques oliveres.»

### Època del Mandat Britànic

En el cens de Palestina de 1922 organitzat per les autoritats Mandat Britànic de Palestina, Burin tenia 901 habitants, tots musulmans, mentre que en el cens de Palestina de 1931 tenia 215 llars i una població de 859 musulmans.
En 1945, Burin (amb Iraq Burin) tenia 1.200 habitants, tots musulmans, amb 19.096 dúnams de terra, segons un cens oficial de terra i població. D'aquests, 1.797 dúnams eren plantacions i terra de rec, 8,741 usats per cereals, mentre que 106 dúnams eren sòl edificat.

### Època moderna

Després de la de la Guerra araboisraeliana de 1948, i després dels acords d'Armistici de 1949, Burin va restar en mans de Jordània. Després de la Guerra dels Sis Dies el 1967, ha estat sota ocupació israeliana.

## Expropiació i la violència dels colons

Els recursos de terra i aigua de Burin han estat reduïts gradualment des de l'ocupació israeliana en 1967, a causa de l'expropiació pels assentaments israelians i les bases militars. Des de 1982 més de 2.000 dúnams de terra de Burin va ser declarats "terres de l'Estat" i després lliurats als colons de Har Brakha.
En 2008 un estudiant de la yeshiva de Yitzhar va ser arrestat després d'un fallit atac amb coets a Burin. Després que la policia israeliana va demolir una casa remolc a Adei Ad, un grup de colons de Yitzhar destrossaren cotxes, trencaren finestres i tallaren cables d'electricitat a Burin. Des de mitjans de juny de 2008 a agost de 2008 el grup de drets humans Yesh Din va documentar nou atacs a famílies palestines de Burin suposadament duts a terme per colons de Yitzhar o Har Brakha. En 2008 van augmentar els casos de "pertorbació de la pau", terme que es refereix al dany causat als palestins i les seves propietats, així com el dany a les forces de seguretat israelianes per ciutadans israelians, amb 429 incidents en la primera meitat de 2008. en comparació amb 587 incidents en tot el 2006 i 551 el 2007.
En febrer de 2010, un jove de 18 anys resident a Burin fou ferit d'un tret d'un guàrdia de seguretat dels colons, que afirmaren que disparà després que els palestins els llancessin pedres.
Hi ha hagut nombrosos atacs de colons israelians contra les oliveres de Burin.
Els dies de la collita d'olives són coordinats amb Israel, l'Autoritat Palestins i els principals clans de la zona per tal de prevenir la violència i el vandalisme. Unes 7.714 oliveres propietat de palestins foren danyades durant els primers mesos de 2013. Segons un informa de Yesh Din, Burin hauria perdut els principals arbres. Un portaveu del govern israelià a Cisjordània va dir que també hi havia casos de palestins que destrossaven arbres propietat d'israelians, però que eren pocs.

## Referències

* ↑ 2007 PCBS Census Arxivat 2019-04-09 a Wayback Machine.. Palestinian Central Bureau of Statistics. p.110.
* ↑ Ellenblum, 2003, pp. 244, 263
* ↑ Röhricht, 1893, RHH, pp. 153 -154, No. 576; cited in Ellenblum, 2003, p. 224
* ↑ Hütteroth and Abdulfattah, 1977, p. 132.
* ↑ Conder and Kitchener, 1882, SWP II, p. 162
* ↑ Barron, 1923, Table IX, Sub-district of Nablus, p. 24
* ↑ Mills, 1932, p.60
* ↑ Department of Statistics, 1945, p. 18
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 59
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 105
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 155
* ↑ «Palestinians say dozens of trees cut down by settlers». Ynet, 12-11-2009.
* ↑ «Settlers chop down olive trees south of Nablus». Ma'an, 12-11-2009.
* ↑ How dispossession happens. The humanitarian impact of the takeover of Palestinian springs by Israeli settlers Arxivat 2014-02-24 a Wayback Machine., March 2012, United Nations Office for the Coordination of Humanitarian Affairs occupied Palestinian territory
* ↑ Ha'aretz Settler arrested in failed rocket attack on Palestinian town. retrieved 26 July 2008
* ↑ Ha'aretz Settler holds knife to IDF soldier's throat in West Bank riot. retrieved 26 July 2008
* ↑ Arutz Sheva Police Violence in Yitzhar, Locals Complain to AG retrieved 26 July 2008
* ↑ Ha'aretz 15 August 2008 Special feature / The land of unchecked settler harassment, Avi Issacharoff
* ↑ Ha'aretz 15 August 2008 Behind closed doors, police admit "turning a blind eye" to settler violence By Uri Blau
* ↑ Saed Bannoura, IMEMC News, Feb. 10, 2010
* ↑ Burin olive orchards under settlers' attack 29, December, 2005, ARIJ Arxivat 3 December 2013$^{[Datemismatch]}$ a Wayback Machine.
* ↑ «Setting 1200 Olive Trees Alight in Burin village – Nablus Governorate 17, July, 2011, ARIJ». Arxivat de l'original el 2015-09-24. [Consulta: 2 juliol 2017].
* ↑ Ravaging 17 Olive Trees in Khallet Siwar, Burin Village - Nablus Governorate 11, May, 2012, ARIJ Arxivat 3 December 2013$^{[Datemismatch]}$ a Wayback Machine.
* ↑ In a harvest, Palestinians cast a light on hardship, New York Times

## Bibliografia

* Barron, J.B.. Palestine: Report and General Abstracts of the Census of 1922. Government of Palestine, 1923.
* Conder, Claude Reignier; Kitchener, H.H.. The Survey of Western Palestine: Memoirs of the Topography, Orography, Hydrography, and Archaeology. 2. Londres: Comitè del Fons per a l'Exploració de Palestina, 1882.
* Department of Statistics. Village Statistics, April, 1945. Government of Palestine, 1945.
* Ellenblum, Ronnie. Frankish Rural Settlement in the Latin Kingdom of Jerusalem. Cambridge University Press, 2003. ISBN 9780521521871.
* Hadawi, S. Village Statistics of 1945: A Classification of Land and Area ownership in Palestine. Palestine Liberation Organization Research Center, 1970.
* Hütteroth, Wolf-Dieter; Abdulfattah, Kamal. Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft, 1977. ISBN 3-920405-41-2.
* Mills, E.. Census of Palestine 1931. Population of Villages, Towns and Administrative Areas. Jerusalem: Government of Palestine, 1932.
* Palmer, E.H.. The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Comitè del Fons per a l'Exploració de Palestina, 1881.
* Röhricht, Reinhold. (RRH) Regesta regni Hierosolymitani (MXCVII-MCCXCI) (en llatí). Berlín: Libraria Academica Wageriana, 1893.

## Enllaços externs

* Burin - Lloc web oficial